钦定古今图书集成/明伦汇编/闺媛典/第138卷 > 刘圭妻王氏
## 钦定古今图书集成/明伦汇编/闺媛典/第138卷 > 刘圭妻王氏

按《宁波府志》：“王氏，慈邑刘圭妻，司空来女也。年十八
归刘，甫一年而夫没，遗腹生子锺氏，誓无他志，持身
俭约，履不逾阃。其舅素严，氏事之曲尽妇道，宗党皆
贤之。成化戊子，县令龙伯奏旌其门。”

===钱勖妻徐氏===按《宁波府志》：“徐氏，鄞县人，钱勖妻。勖客闽而死，徐年
二十八，闻讣哀毁，几不欲生，以苦节自励，晨昏绩纴
不少怠。邻姥怜其少，以微词讽之，厉声曰：‘未亡人待
死而已’。卒全其节。成化初，诏旌其门。”